hotchpotch/miracl-hf-unified huggingface dataset:
Sestri Levante
Sestri Levante on kunta Pohjois-Italiassa olevassa Genovan metropolikaupungissa Ligurian alueella. Se sijaitsee Rivieran rannikolla. Sestri Levanten keskustan edustalla oleva pieni niemi jakaa kaupungin rannan kahdeksi erilliseksi rannaksi, joista läntinen on "Baia delle Favole" ja itäinen "Baia del Silenzio".
Skeletal Family
Skeletal Family on englantilainen goottirockyhtye, joka on perustettu Keigleyssä, West Yorkshiressa joulukuussa 1982. Bändi perustettiin ryhmän The Elements jäljelle jääneistä jäsenistä. Bändi otti nimekseen "Davied Bowie"n biisin nimen "Chant of the Ever Circling Skeletal Family" albumilta Diamond Dogs.
http://www.skeletalfamily.com
Ignaty Novikov
Ignaty Trofimovitš Novikov (ven. Игнатий Трофимович Новиков), (2. tammikuuta 1907, jul. 20. joulukuuta 1906 Dniprodzeržynsk, Venäjän keisarikunta - 25. joulukuuta 1993 Moskova, Neuvostoliitto ) oli neuvostoliittolainen varapääministeri, pitkäaikainen rakentamisesta vastaava ministeri ja Moskovan olympialaisten järjestelytoimikunnan puheenjohtaja.
Ignaty Novikov työskenteli metallityöläisenä (seppä, mekaaniikko, koneistaja) vuosina 1919-1927 ja sen jälkeen teknisenä suunnittelijana vuosina 1927-1931. Seuraavina kahtena vuotena hän opiskeli Dniprodzeržynskin metallurgiainstituutissa.
Vuodesta 1932 lähtien Novikov toimi johtotehtävissä Saratovin alueella. Vuodesta 1943 lähtien hän siirtyi Moskovaan vesivoimaloista vastaavan ministeriön palvelukseen. Vuodesta 1958 alkaen hän toimi neuvostohallituksen ministerinä vastuualueenaan energiantuotanto ja sähköistys. Vuodesta 1962 hän toimi varapääministerinä vastuualueenaan Neuvostoliiton rakentamisen valtionkomitea. Hän toimi Brežnevin ajan ministerineuvostossa. Novikov joutui luopumaan ministeritehtävistään Brežnevin seuraajan Juri Andropovin valtakautena vuonna 1983 osaksi syyllistettynä Neuvostoliiton huonosta rakentamisen laadusta.,
Ignaty Novikov toimi vuoden 1980 Moskovan kesäolympialaisten järjestelytoimikunnan puheenjohtajana vuosina 1975-1980.
Torriglia
Torriglia on kunta Pohjois-Italiassa olevassa Genovan metropolikaupungissa Ligurian alueella. Kunta on tullut tunnetuksi siellä tehdyistä useista Ufo-havainnoista. Niitä tehtiin varsinkin 1970-luvulla. Torrigliassa järjestetään yhä alan harrastajien tapaamisia.
Torrigliassa on keskiaikaisen linnan rauniot. Linna rakennettiin korkealle paikalle lähelle kylää, ja sieltä on näkymät koko ympäröivään laaksoon. Linna on ollut Malaspinan, Fieschin ja Dorian sukujen hallinnassa. Sen todennäköisesti tuhosivat Ranskan armeijan joukot noin vuonna 1822. Vuonna 1898 rauniot julistettiin kansalliseksi muistomerkiksi.
Metoksifluraani
Metoksifluraani, "Penthrane" (2,2-dikloori-1,1-difluori-1-metoksietaani) on eräs lääketieteellisissä nukutuksissa käytetty kaasu, anestesia-aine. Se on halogenoitu eetteri ja voimakas anesteetti 0,3% — 0,8% pitoisuuksilla ja sitä on käytetty halotaanin tavoin, muttei sen tavoin sisällä bromia. Aine on otettu käyttöön Suomessa 1970-luvulle tultaessa. Tässä käytössä se on korvannut niin sanottuja eetterinukutuksia, jotka aiheuttivat usein potilaalle pahoinvointia tämän herätessä.
Metoksifluraani ei reagoidu valon, kosteuden taikka emästen vaikutuksesta. Tämän vuoksi sitä voitiin käyttää niin kutsutuissa suljetuissa "to and fro" -hengitysjärjestelmissä, koska tiivistynyt kosteus ei aineen toimintaan taikka koostumukseen vaikuttanut. Sen sijaan siihen vaikuttavat metallit, kumi ja jotkin muovilaadut. "Penthrane"a voitiin annostella myös valmistajansa "Abbott"in kertakäyttöisellä annostelevalla nukutusmaskilla, kauppanimeltään se oli "Analgizer".
Metoksifluraani on normaaliolosuhteissa palavaa, olomuodoltaan väritöntä nestettä. Sillä on kuvattu olevan hedelmäinen aromi eli ominaistuoksu. Sen kemiallinen kaava on CHClFO. Metoksifluraanin moolimassa on 164,97 g/mol, sulamispiste −35 °C, kiehumispiste 105 °C, suhteellinen tiheys 1,42 g/cm (vesi = 1,0 g/cm), leimahduspiste 63 °C ja CAS-numero 76-38-0. Yhdiste liukenee veteen 2,83 g/100ml 37 °C:n lämpötilassa.
Kukonkivi
Kukonkivi-nimisiä siirtolohkareita löytyy Suomesta ainakin seuraavista paikoista.
Mouhijärven Kitolankulmalla olevan Kukonkiven kerrotaan saaneen nimensä, kun lähellä olleella maatilalla syttyi tulipalo, ja kukko lensi palavasta rakennuksesta kivelle laulamaan.
Kulovedellä lähellä Suoniemen kirkkoa sijaitseva Kukonkivi sai nimensä David Skogmanin 1861 talteenmerkitsemän tarinan mukaan näin: ""Kerran lensi kukko likikylästä tälle kivelle laulaan. Kivi riemastui niin kukon lauluun että rupesi hyöritteleen ja käänteleen itseänsä ja kääntyy vieläkin joka kerta kun kuulee kukon äänen."".
Lempäälän Kuljussa sijaitsevalle Kukonkivelle kerrotaan Kuokkalan Hakkarissa ollutta tulipaloa paenneen kukon laskeutuneen väsyneenä lepäämään. Kukon mukana ollut kana jaksoi lentää hieman kauemmaksi ja laskeutui toiselle suurelle kivelle, jota alettiin kutsua "Kanankiveksi". Kana potkaisi kertoman mukaan Kanankiveä niin, että siitä irtosi kappale. Kanankivi on sittemmin hävinnyt, mutta Kukonkivi on yhä jäljellä-
Proton-M
Proton-M (GRAU-indeksi 8K82M tai 8K82KM) on venäläinen kantoraketti. Se pohjautuu neuvostoliittolaiseen Proton-kantorakettiin.
Rakettia rakentaa Hrunitšev ja se laukaistaan Baikonurin kosmodromista.
Ensimmäinen Proton-M laukaisu suoritettiin 7. huhtikuuta 2001. Vuoteen toukokuuhun 2015 mennessä rakettia on laukaistu noin 100 kertaa, joista 10 on epäonnistunut. 7. heinäkuuta 2007 laukaistiin ensimmäinen Proton-M Enhanced.
Raketissa on kolme vaihetta. Lisäksi tarpeen mukaan käytetään neljättä vaihetta. Näitä ovat Briz-M ja Blok-D-sarja. Kaikkien kolmen ensimmäisen rakettivaiheen ajo-aineena on myrkyllinen epäsymmetrinen dimetyylihydtratsiini (UDMH) ja typpitetraoksidi.
Nelikopteri
Nelikopteri (myös quadkopteri tai quadrokopteri, ) on neljällä vaakasuoralla pyörivällä roottorilla varustettu multikopteri. Suurin osa multikoptereista on nelikoptereita. Nelikoptereiden roottoreista kaksi pyörii myötäpäivään ja kaksi vastapäivään. Kuluttajille myytävät nelikopterit ovat malliltaan X-kirjaimen muotoisia, mutta kilpailuissa käytetään usein nopeampia H-kirjaimen muotoisia malleja. Kauko-ohjattavat nelikopterit ovat yleistyneet 2010-luvun alussa.
Nawalparasin piirikunta
Nawalparasin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.
Nawalparasin piirikunta rajautuu etelässä Intian Uttar Pradeshin ja Biharin osavaltioihin. Nepalissa naapuripiirikuntia ovat Rupandehi ja Palpa lännessä, Tanahu pohjoisessa ja Chitawan idässä.
Vuonna 2011 Nawalparasin piirikunnan väkiluku oli 643 508 ihmistä (562 870 as. vuonna 2001). Piirikunnan pinta-ala on 2 162 neliökilometriä ja väestötiheys 298 as./km. Vuonna 2011 ainoa kaupunki ja hallinnollinen keskus oli Ramgram (25 990 as.), sen keskustaajama tunnetaan myös nimellä Parasi. Toukokuussa 2014 piirikuntaan muodostettiin useita uusia kaupunkeja: Bardaghat, Devchuli, Gaidakot, Kawasoti, Sainamina ja Sunawal.
Luonnonmaantieteellisesti piirikunta ryhmitellään yleensä osaksi Nepalin Läntistä alankovyöhykettä, Teraita. Tarkemmassa kasvillisuusvyöhykejaottelussa piirikunnasta 56,2 % voidaan luokitella alempaan trooppiseen, 34,9 % ylempään trooppiseen, 5,7 % subtrooppiseen kasvillisuusvyöhykkeeseen sekä 3,3 % vesistöiksi.
Nepalin vuoden 2015 maanjäristyksen seurauksena piirikunnassa syntyi merkittäviä järistystuhoja; muun muassa kymmeniä rakennuksia tuhoutui.
Rupandehin piirikunta
Rupandehin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.
Rupandehin piirikunta rajautuu etelässä Intian Uttar Pradeshin osavaltioon. Nepalissa naapuripiirikuntia ovat Kapilbastu lännessä, Argakhachi ja Palpa pohjoisessa sekä Nawalparasi idässä.
Vuonna 2011 Rupandehin piirikunnan väkiluku oli 880 196 ihmistä (708 419 as. vuonna 2001). Piirikunta on Nepalin väkirikkaimpia. Piirikunnan pinta-ala on 1 360 neliökilometriä ja väestötiheys 647 as./km. Hallinnollinen keskus on Siddharthanagar (63 483 as. 2011); sitä väkirikkaampi kaupunki piirikunnassa on Butwal (118 462 as., 2011). Toukokuussa 2014 piirikuntaan muodostettiin kolme uutta kaupunkia: Devdaha, Lumbini Sanskriti ja Tillotama.
Luonnonmaantieteellisesti piirikunta ryhmitellään yleensä osaksi Nepalin Läntistä alankovyöhykettä, Teraita. Tarkemmassa jaottelussa piirikunnasta 89,3 % voidaan luokitella alempaan trooppiseen, 19,5 % ylempään trooppiseen ja 0,2 % subtrooppiseen kasvillisuusvyöhykkeeseen. 
Nepalin vuoden 2015 maanjäristyksen seurauksena piirikunnassa syntyi jonkin verran järistystuhoja; muun muassa kymmeniä rakennuksia tuhoutui.
Sakeus Iihuhua
Sakeus Iihuhua (s. Ombalantu, Ambomaa, Namibia) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki Oniipassa Ambomaalla papiksi 27.9.1925 Tampereen piispan antamalla valtuutuksella. Samalla kerralla vihittiin myös Sakeuksen veli Obadja Iihuhua papiksi.
Iihuhua oli jo ennen papiksi vihkimistään merkittävä henkilö kotiseudullaan Ombalantussa. Hän oli toiminut siellä opettajana vuodesta 1919 lähtien. Ombadjan kuningas Angolasta lähetti näkemänsä unen perusteella miehen Iihuhuan puheille saadakseen opettajan valtakuntaansa. Sellaista ei sinne kuitenkaan tuolloin saatu.
Iihuhuan pappisvihkimystä ennen oli Suomen Lähetysseuran pappi Okahaosta käynyt toimittamassa kirkolliset palvelut Ombalantussa. Tultuaan vihityksi papiksi Iihuhua toimi Ombalantussa aluksi pastori Heikki Saaren alaisuudessa.
Iihuhua toimi sittemmin kotiseutunsa pappina, ja vaikka hän ei 1950-luvun lopussa enää ollutkaan aktiivisesti mukana kirkon toiminnassa, tultuaan jo liian vanhaksi, hän oli kuitenkin vielä “seurakuntansa vahvana tukipylväänä”. Hän oli “korkeasta iästään huolimatta säilynyt henkisesti harvinaisen virkeänä ja paloi halusta palvella edelleenkin evankeliumin asiaa”, kirjoittaa hänestä Elias Pentti vuonna 1958.
Palpan piirikunta
Palpan piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.
Palpan piirikunnan naapureita ovat etelässä Nawalparasi ja Rupandehi, lännessä Arghakhanchi, pohjoisessa Gulmi, Syangja ja Tanahu sekä idässä Chitawan.
Vuonna 2011 Palpan piirikunnan väkiluku oli 261 180 (268 558 as. vuonna 2001). Piirikunnan pinta-ala on 1 373 neliökilometriä ja väestötiheys 190 as./km. Hallinnollinen keskus on Tansen (29 095 as. 2011); se oli piirikunnan ainoa kaupunki vielä vuonna 2011. Toukokuussa 2014 piirikuntaan muodostettiin uusi kaupunki: Rampur.
Luonnonmaantieteellisesti piirikunta ryhmitellään yleensä osaksi Nepalin Läntistä kumpuvyöhykettä. Tarkemmassa kasvillisuusvyöhykejaottelussa piirikunnasta 0,3 % voidaan luokitella alempaan trooppiseen, 51,3 % ylempään trooppiseen ja 47,3 % subtrooppiseen vyöhykkeeseen ja 1,0 % vesistöihin kuuluvaksi.
Nepalin vuoden 2015 maanjäristyksen seurauksena piirikunnassa syntyi merkittäviä järistystuhoja; muun muassa suuruusluokkaa 1 000–10 000 rakennusta tuhoutui tai vaurioitui piirikunnassa.
Muuramenharju
Muuramenharju eli Muuratharju on Sisä-Suomen reunamuodostuman osa Muuramessa Päijänteen ja Muuratjärven välissä Muuramen kuntakeskuksen eteläpuolella. Muuramenharjun luonnonsuojelualueelta on hienot näkymät sekä Päijänteelle että Muuratjärvelle. Muuramenharjun molemmilla rinteillä on hyvin kehittyneitä muinaisrantoja.
Simson Shituwa
Simson Shituwa (s. Oukwanyama) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella.
Shituwa oli paikallinen suurmies, jonka kanssa monet valkoiset Lounais-Afrikan hallitusmiehet usein neuvottelivat. Hän näyttäisi kääntyneen kristityksi Ondjivassa Reinin Lähetysseuran toiminnan tuloksena.
Shituwa oli raajarikko, mutta sellaisenakin hänen sanotaan olleen ”voimakkaampi kuin muinoinen kaimansa. Tällä Simsonilla ei ollut voima hiuksissa eikä lihaksissa, vaan sydämessä, jossa Jumala asui.”
Kun saksalaiset joutuivat vuonna 1916 jättämään lähetysasemansa Angolassa ensimmäisen maailmansodan seurauksena, Shituwa muutti Lounais-Afrikan puolelle. Hän oli tuosta lähtien, jo ennen pappisvihkimystään Oukwanyaman kirkon kantavia voimia. Shituwa hoiti tuolloin eteläisen Oukwanyaman länsiosaa, kun taas itäisestä osasta piti huolta Wilhelm Kafita. Ilmeisesti he hoitivat alueen seurakuntia riippumatta siitä, olivatko asukkaat Angola vai Lounais-Afrikan puolella. Suomalaiset perustivat tälle alueelle, Lounais-Afrikan puolelle ensimmäisen lähetysaseman, Engelan, vasta 1921.
Vuonna 1918 Shituwa joutui Omafossa Lounais-Afrikan puolella tekemisiin katolisen lähetyssaarnaajan kanssa. Tämä oli ilmaantunut paikalle ja halusi kastaa ihmisiä. Shituwa epäröi, ja kun sitten katolinen isä olisi halunnut kokonaisen punnan jokaisesta kastetusta, Shituwan oli helppo vastata kieltävästi tämän isän tarjoukseen. Näin tämä pappi sai jatkaa matkaansa tyhjin toimin.
Vuonna 1921 Shituwa avusti suomalaista August Hännistä Engelan lähetysaseman perustamisessa. Hän osoitti uudelle asemalle paikan pari kilometriä Omafon länsipuolella olevan laajan laakson (oshanan) vastarannalta, jossa maa on hieman ylevämpää kuin ympäristössä.
Vuonna 1922 Shituwa aloitti opintonsa Oniipan seminaarin pappisluokalla. Saatuaan pappisvihkimyksen Shituwa toimi pappina kotiseudullaan Endolassa, joka muodosti Engelan kappeliseurakunnan 30 km Engelasta lounaaseen. Sinne vihittiin kirkko vuonna 1927. Kirkonkirjoista pidettiin kuitenkin tässä vaiheessa huolta Engelassa.
1950-luvun lopulla Shituwa oli edelleen elossa “korkeasta iästään huolimatta säilynyt henkisesti harvinaisen virkeänä ja paloi halusta palvella edelleenkin evankeliumin asiaa”, kirjoittaa hänestä Elias Pentti vuonna 1958.
Obadja Iihuhua
Obadja Iihuhua oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella. Myös hänen veljensä Sakeus Iihuhua vihittiin samalla kertaa papiksi.
Gideon Iitula
Gideon Iitula oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella.
Nabot Manasse
Nabot Manasse oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella.
Juuso Ngaikukwete
Juuso Ngaikukuete oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella.
CNH Industrial
CNH Industrial N.V. (CNH) on vuonna 2013 perustettu alankomaalainen maatalous-, rakennus- ja kuljetusalan koneiden ja laitteiden valmistaja. CNH syntyi Fiat Industrial S.p.A. ja CNH Global N.V. -yhtiöiden yhdistyessä. CNH Industrialin pääkonttori on sijainnut Lontoossa vuodesta 2015 alkaen.
Yhtiön osake noteerataan sekä New Yorkin (NYSE) että Italian pörssissä (BIT).
CNH toimii maailmanlaajuisesti. Se on jakanut liiketoimintansa neljään maantieteelliseen alueeseen: Pohjois-Amerikka (NAFTA), Etelä- ja Keski-Amerikka (LATAM), Aasian–Tyynenmeren alue (APAC) sekä Euroopan–Lähi-idän–Afrikan alue (EMEA).
CNH:lla oli vuoden 2014 lopulla 74 tehdasta, joista 14 sijaitsi Italiassa, kymmenen Yhdysvalloissa, kahdeksan Ranskassa ja kuusi Brasiliassa.
CNH Industrial toimii neljällä liiketoiminta-alueella ja omistaa 12 tuotemerkkiä:
Maatalouskoneet on liikevaihdoltaan suurin liiketoiminta-alue (liikevaihto vuonna 2014 15 mrd. $), hyötyajoneuvot toiseksi suurin (11 mrd. $).
CNH Industrial varautui maaliskuussa 2016 alustavasti 500 miljoonan euron kartellisakkoihin Euroopan komission Iveco-yhtiöön ja muihin kuorma-autovalmistajiin kohdistaman kartellitutkimusten johdosta.
Yhdystie 8523
Yhdystie 8523 on Iin kunnan alueella kulkeva yhdystie, joka alkaa Yli-Olhavan kylästä seututie 855 risteyksestä ja päättyy Oijärven kylälle. Tien pituus on noin 23 kilometriä ja se on koko matkaltaan päällystetty.
Littlest Pet Shop (vuoden 2012 televisiosarja)
Littlest Pet Shop on vuonna 2012 alkanut yhdysvaltalais-kanadalainen lasten animaatiosarja, joka perustuu Hasbron Littlest Pet Shop- ja Blythe-leluihin. Sarjaa tuottaa Hasbro Studios.
Sarjassa seurataan Blythe-tytön elämää. Hän tutustuu jo ensimmäisessä jaksossa Littlest Pet Shop -lemmikkikaupassa eläviin eläimiin ja saa tietää ymmärtävänsä eläimien puhetta.
Logitech G27
Logitech G27 on simulaatiopeleihin suunniteltu elektroninen rattiohjain tietokoneelle, PlayStation 2:lle ja PlayStation 3:lle. Se käyttää USB-liitäntää ja perustuu edelliseen Logitech G25 -rattiohjaimeen, lisänä muutamia uudistuksia, sisältäen vinon hammastuksen käytön G25:n suoran hammastuksen sijaan.
Puuta, heinää ja muutama vesiperä
Puuta, heinää ja muutama vesiperä on vuonna 1998 ensi-iltansa saanut Guy Ritchien ohjaama brittiläinen rikoskomedia ja ryöstöelokuva.
Elokuvan pohjalta tehtiin seitsemänosainen televisiosarja "Puuta heinää ja muutama vesiperä" (alkuperäinen nimi "Lock, Stock...") vuonna 2000.
Elokuva kertoo nuoresta korttihaista Eddystä, joka lainaa rahaa kavereiltaan ja rikollisilta osallistuakseen korttipelin. Kun Eddy häviää puoli miljoonaa puntaa rikollispomolle brag-pelissä, päättää hän kavereineen ryöstää naapurissa oleilevan rikollisjengin.
Kauhavan ravirata
Kauhavan ravirata sijaitsee Kauhavalla. Se kuuluu rataluokituksessa vain osan vuodesta toimiviin kesäratoihin. Kauhavan raviradalla järjestetään vuosittain Juhannusravit.
Luettelo Euroopan suurimmista metropolialueista
Tämä on luettelo Euroopan suurimmista metropolialueista. Luettelossa on otettu huomioon myös kaksoiskaupungit jotka sijaitsevat kahden valtion alueella.
Suomi eilen elokuvan silmin
Suomi eilen elokuvan silmin oli TV2:ssa 2000-luvun alussa lähetetty televisio-ohjelma, jossa näytettiin vanhoja suomalaisia lyhytelokuvia. Juontajana oli Tuomo Kaminen. Elokuvia ohjelmaan valikoi ainakin Sepi Niemi. Tuottaja oli Filmaattiset Oy.
Skogerveienin kalliopiirrokset
Kalliopiirrokset sijaitsevat Drammenin asuinalueella osoitteessa Skogerveien 3:ssa ja Skogerveien 8:ssa. Piirroskenttiä on ollut kolme, joista kahta kutsutaan kirjoituksissa kentäksi A ja B. Piirroskentät löytyivät vuonna 1930 ja niitä tutki ensimmäisenä E.S. Engelstad vuonna 1931. Kolmannen kentän löysi Karl Vibe Muller vuonna 1969, kun samaisella asuinalueella rakennettiin tietä. Kuviot kopioitiin ja piirrokset peitettiin maalla. Vain kenttä A, jossa on 9 piirrosta, on nykyään nähtävissä. Eroosion vähentämiseksi kuviot on suojattu katoksella ja ne on ympäröity kivetyksellä.
Piirroskentät ovat aikoinaan sijainneet rinnakkain merenrannalla. Paikka on nykyään 59 metriä merenpinnan yläpuolella. Jääkauden jälkeisen maankohoamisen vuoksi meri on nykyään melko kaukana silloiselta rannalta. Kenttien korkeuden perusteella ne arvioidaan tehdyn 6000−4000 eaa..
Kuvakentässä (A) on 9 piirrosta, jotka on korostettu maalaamalla uurteet punaisella maalilla. Pohjoisin kuvio esittää eläintä, jolla on häntä, neljä jalkaa ja sydänmerkki. Eläimen vartalo on nelikulmainen, 49 senttimetriä pitkä ja 40 cm leveä. Se katsoo etelään. Toinen on ihmishahmoinen kuvio, joka sijaitsee metrin verran länteen. Se on 28 cm pitkä. Tämän viereen on piirretty 49 cm pitkä ja 22 cm leveä kala, jonka ruodot on merkitty näkyviin. Kalan lähellä sijaitsee puolikuun muotoinen kaareva kuvio. Kalan ja kaaren lähellä sijaitsee 48 cm pitkä nelijalkainen ja puolisuunnikkaan muotoinen eläin, jolle on piirretty kaksi korvaa. Kuudes piirros sijaitsee puolen metrin etäisyydellä edellisistä. Se esittää 88 cm pitkää eläintä, jolla on pitkä kuono. Samassa kohdassa on toinenkin kala, jonka ruodot näkyvät selvästi. Sen viereen on sijoitettu koukkumainen kuvio ja siitä metrin päässä sijaitsee suurin valakala. Se esittää hammasvalasta, jonka pituus on 2,4 metriä pitkä ja 62 cm leveä. Valaan ruhoon on piirretty verkkomaisesti täyteviivoja, joiden merkitys on yleensäkin tuntematon.
Pohjoisempana on toinen piirroskenttä, jota Engelstad merkitsi kirjaimella B. Se on haudattu Skogerveienin alle. Kolmas kenttä, joka sijaitsee pohjoisempana, on peitetty soralla ja se sijaitsee pihamaan alla. Kaiken kaikkiaan kuvakentissä on 46 piirroskuviota, joista 14 esittää peuraeläintä. Peuraeläimistä vähintään 12 on tunnistettu hirviksi. Muita eläimiä ovat kettu, kaksi hammasvalasta, vesilintu ja näiden lisäksi 11 pyyntivälinettä.
Vierivät kivet
Vierivät kivet oli 2000-luvun alussa Yle TV1-kanavalla lähetetty yli 50-vuotiaille tarkoitettu ohjelma. Sen toimittajat olivat Jaakko Kyläsalo, Risto Olavi Koskinen ja Kristiina Koivisto.
"Vierivät kivet" tuli TV1:n ohjelmistoon vuonna 1999 lopetetun "Tiistaitiiman" tilalle.
Olli Viitasaari
Olli Viitasaari on Lempäälän entinen kunnanjohtaja. Vuonna 2014 hänet valittiin Pirkanmaan jätehuollon hallitukseen. Hän suhtautuu kriittisesti kuntaliitoksiin. Hän jäi eläkkeelle elokuun 2015 alusta.
Luettelo Amerikan suurimmista metropolialueista
Tämä on luettelo Amerikan suurimmista metropolialueista. Luettelossa on otettu huomioon myös kaksoiskaupungit, jotka sijaitsevat kahden valtion alueella – yleensä Kanadan ja Yhdysvaltojen tai Meksikon ja Yhdysvaltojen rajalla. Luettelossa on otettu huomioon Pohjois-, Etelä- ja Keski-Amerikan valtiot.
Flurotyyli
Flurotyyli eli bis(2,2,2-trifluorietyyli)eetteri (CHOF) on trifluorietanolin eetteri. Yhdiste muistuttaa rakenteeltaan huomattavasti nukutusaineina käytettyjä fluorattuja eettereitä, mutta on vaikutukseltaan stimulantti ja konvulsantti. Yhdistettä käytetään lähinnä eläinlääketieteellisissä tutkimuksissa.
Huoneenlämpötilassa flurotyyli on väritöntä nestemäistä ainetta. Se on veteen liukenematonta, mutta liukenee orgaanisiin liuottimiin kuten etanoliin.
Flurotyyli indusoi muun muassa ihmisille, rotille ja hamstereille hengitettynä epilepsian kaltaisia kohtauksia. Yhdisteen aiheuttamat kohtaukset ovat kloonisia (kouristuskohtaus) tai toonis-kloonisia (tajuttomuuskouristuskohtaus). Flurotyylin vaikutusmekanismi perustuu natriumkanavien avaamiseen ja GABA-reseptoreihin sitoutumiseen ja vaikutukset ovat samanlaisia esimerkiksi bikukulliinin kanssa. Flurotyyliä on käytetty aiheuttamaan kohtauksia koe-eläimille epilepsiatutkimuksia tehtäessä. Tätä varten tarvitaan erityinen ilmatiivis kammio. Aikaisemmin yhdistettä on käytetty myös ihmisillä sähköshokkihoidon sijasta, mutta tästä käytöstä on myöhemmin luovuttu.
Flurotyyliä valmistetaan kuumentamalla trifluorietanolin natriumsuolaa p-tolueenisulfonyylikloridin kanssa. Ensimmäisessä vaiheessa trifluorietanolin natriumsuola reagoi p-tolueenisulfonyylikloridin kanssa muodostaen 2,2,2-trifluorietyyli-p-tolueenisulfonaattia, joka reagoi toisen trifluorietanolin natriumsuolaekvivalentin kanssa muodostaen flurotyyliä.
Dead End (yhtye)
Dead End on japanilainen heavy metal/hard rock -yhtye, joka perustettiin Tokiossa vuonna 1984. Se oli yksi muutamista yhtyeistä, jotka esiintyivät kansainvälisesti Yhdysvalloissa 1980-luvulla. Alun perin Dead End lopetti toimintansa vuonna 1990, mutta yhtye yhdistyi uudelleen vuonna 2009 liki kahden vuosikymmenen jälkeen.
Yhtye saavutti kotimaassaan vain rajallista menestystä.
Mejibray
MEJIBRAY on japanilainen visual kei -yhtye, jonka perusti Tsuzuku vuonna 2011. Alun perin MEJIBRAY alkoi sooloprojektista avustajien kanssa. MEJIBRAYsta tuli virallisesti bändi vasta parin kuukauden kuluttua ensimmäisen live-esiintymisen jälkeen, joka oli huhtikuussa vuonna 2011.
He julkaisivat ensimmäisen singlensä "KILLING ME" 24. elokuuta.
Seuraavaksi yhtye julkaisi "Silvers.exe" minialbumin joulukuussa.
http://www.jpopasia.com/group/mejibray/
David Poile
David Poile (s. 14. helmikuuta 1950 Toronto, Ontario, Kanada) on yhdysvaltalainen entinen jääkiekkoilija ja nykyinen Nashville Predatorsin toimitusjohtaja.
Poile on toiminut GM:n virassa Nashvillessä vuodesta 1997 lähtien, ja on toistaiseksi seurahistorian ainoa GM. Vuosina 1982–1995 Poile toimi samassa virassa Washington Capitalsin organisaatiossa.
Yhdysvaltain maajoukkueen managerina Poile on toiminut kaksissa MM-kilpailuissa sekä vuoden 2014 talviolympialaisissa. Lisäksi hän on ollut apulaismanagerina kolmissa MM-kilpailuissa ja vuoden 2010 talviolympialaisissa.
Omalla peliurallaan Poile pelasi kolme ottelua AHL-farmiliigan Rochester Americansissa. Hänen pelipaikkansa oli keskushyökkääjä.
Poilen isä, Bud Poile, oli entinen jääkiekkoilija, valmentaja ja GM. Hänet valittiin vuonna 1990 Hall of Fameen. Lisäksi hänen setänsä Don Poile pelasi 1950-luvulla 66 NHL-ottelua Detroit Red Wingsissä.
Poile voitti vuonna 2001 Lester Patrick Trophyn merkittävästä jääkiekon hyväksi tehdystä työstä. Hänen isänsä oli voittanut kyseisen palkinnon 12 vuotta aiemmin.
Kapilbastun piirikunta
Kapilbastun piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.
Kapilbastun piirikunta rajautuu etelässä ja lännessä Intian Uttar Pradeshin osavaltioon. Nepalin naapuripiirikuntia ovat Dang Deukhuri ja Argakhachi pohjoisessa sekä Rupandehi idässä.
Vuonna 2011 Kapilbastun piirikunnan väkiluku oli 571 936 (481 976 as. vuonna 2001). Piirikunta on Nepalin väkirikkaimpia. Piirikunnan pinta-ala on 1 738 neliökilometriä ja väestötiheys 329 as./km. Hallinnollinen keskus on Kapilbastun kaupunki (myös muodossa Kapilvastu tai Kapilavastu; 30 428 as. 2011), jonka keskustaajama tunnetaan myös nimellä Taulihawa. Touko- ja joulukuussa 2014 piirikuntaan muodostettiin uusia kaupunkeja: Krishannagar, Shivaraj ja Buddhabatika.
Luonnonmaantieteellisesti piirikunta ryhmitellään yleensä osaksi Nepalin Läntistä alankovyöhykettä, Teraita. Tarkemmassa jaottelussa piirikunnasta 86,8 % voidaan luokitella alempaan trooppiseen, 12,0 % ylempään trooppiseen ja 1,2 % subtrooppiseen kasvillisuusvyöhykkeeseen.
PA-järjestelmä
PA-järjestelmä (lyhenne sanoista "public address") on äänentoistojärjestelmä, jonka tarkoituksena on välittää ääntä esimerkiksi julkisissa tiloissa kuten liikenneterminaaleissa ja yleisötapahtumissa, kuten konserteissa.
PA-järjestelmällä voidaan toistaa joko reaaliaikaisesti tuotettua ääntä, esimerkiksi tilannetiedotus tai konserttiesitys, tai tallennettua ääntä, kuten tallennettua musiikkia tai tallennettuja tiedotteita.
Jos äänilähde on mikrofoni, mikrofonin sähköiseksi muuttama niin sanottu "mikrofonitasoinen" signaali vahvistetaan esivahvistimella niin sanotusti "linjatasoiseksi", jolloin sitä voidaan helpommin käsitellä. Esimerkiksi CD-soittimelta saadaan suoraan linjatasoista ääntä.
Linjatasoinen signaali ohjataan päätevahvistimille. Päätevahvistinten "kaiutintasoiseksi" vahvistama signaali ohjataan edelleen kaiuttimiin. Ammattikäyttöön tarkoitetut kaiuttimet jaetaan kahteen pääluokkaan käyttötarkoituksen perusteella: PA-kaiuttimet joita voi olla yksi tai useampi on tarkoitettu äänen toistamiseen yleisölle), monitorikaiutin äänen toistamiseen esiintyjille esiintymisen helpottamiseksi.
Lisälaitteita on monenlaisia, mutta ne kaikki eivät ole välttämättömiä.Yksinkertainen vaihtoehto PA-järjestelmäksi, jota voi hyödyntää esimerkiksi karaokessa:
Kuhunkin alla olevista vaihtoehdoista voi periaatteessa käyttää esimerkiksi kahta eri mikrofonia, sähkökitaraa efektilaitteen kanssa ja kosketinsoittimia.
Miksereiden kanavamäärä voi vaihdella paljonkin 2-kanavaisesta studiomiksereiden kymmeniin kanaviin.Miksaajan toimena on säätää äänentasot sopiviksi, mutta sitä tehtävää voivat hoitaa myös esiintyjät mikäli he osaavat käyttää mikseriä.
Keskeisenä riskinä on mikrofonin säätäminen liian herkällä, jolloin ääni voi alkaa kiertää. Mitä kaikuisemmassa tilassa ääntä toistetaan, sitä suurempi riski akustiselle kierrolle on.
Siirretty artikkelista äänentoisto
Paksuvarret
Paksuvarret ("Graptopetalum") on maksaruohokasvien heimoon (Crassulaceae) kuuluva mehikasvisuku. Tieteellinen nimi on johdettu kreikankielen kirjavaa ja terälehteä tarkoittavista sanoista.
Paksuvarret ovat tavallisimmin monivuotisia kaljuja tai nystypintaisia ruohoja, harvoin pensaita. Varret ovat pystyjä, haaraisia tai haarattomia ja meheviä eli sukkulenttisia. Kukintovarret ovat yksivuotisia ja sijaitsevat lehtien hangoissa, nousevat lehtiruusukkeen yläpuolelle ja niissä on siellä täällä pienehköjä lehtiä. Lehdet ovat pysyviä, ruodittomia ja sijaitsevat tiheinä tyviruusukkeina vuorottaisesti. Lehtilavan muoto vaihtelee ja se on 2–10 cm pitkä, mehevä, tyveltään kannukseton, ehytlaitainen. Lavan reunaan asti ulottuvia suonia on tavallisesti useita.
Kukinto sijaitsee lehtihangassa ja on viuhkomainen. Kukat sijaitsevat perien päissä ja ovat pystyjä, 5-8-lukuisia. Verholehdet ovat enemmän tai vähemmän erikokoisia. Terälehdet ovat siirottavia tai keskeltä hieman taipuneita, tyveltään yhteen kasvaneita, enimmäkseen vaaleankeltaisia ja kärkiosastaan pilkullisia ja punajuovaisia. Mesiäiset ovat viuhkamaisia. Heteitä on tavallisesti kaksi kertaa enemmän kuin verholehtiä, joskus yhtä monta. Palhot kiinnittyvät teriön tyveen. Emilehdet ovat pystyjä ja tyvestään yhtyneitä, ja sikiäimen tyvi on kuroutunut; vartalot ovat pituudeltaan ainakin puolet sikiänten pituudesta. Hedelmät ovat enimmäkseen pystyjä. Siemenet ovat kapean munamaisia, hienouurteisia ja nystypintaisia.
Paksuvarret ovat kotoisin Yhdysvaltain Arizonasta ja Meksikosta.
Paksuvarsien suku on läheinen muun muassa mehiruusukkeille ("Echeveria") ja suvulle "Villadia". Sukuun kuuluu 12 lajia.
Lajeja:
Arghakhanchin piirikunta
Arghakhanchin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.
Arghakhanchin piirikunta rajautuu lännessä Dang Deukhurin ja Pyuthanin, pohjoisessa Gulmin, idässä Palpan sekä etelässä Rupandehin ja Kapilbastun piirikuntaan.
Vuonna 2011 Arghakhanchin piirikunnan väkiluku oli 197 632 (208 391 as. vuonna 2001). Piirikunta on Nepalin väkirikkaimpia. Piirikunnan pinta-ala on 1 193 neliökilometriä ja väestötiheys 166 as./km. Vuonna 2011 piirikunnassa ei ollut yhtään kaupunkia. Hallinnollisessa vastuussa oli Sandhikharakan kyläkehityskomitea (13 825 as. 2011). Toukokuussa 2014 Sandhikharkasta tehtiin piirikunnan ensimmäinen kaupunki.
Luonnonmaantieteellisesti piirikunta ryhmitellään yleensä osaksi Nepalin Läntistä kumpuvyöhykettä. Tarkemmassa jaottelussa piirikunnasta 0,2 % voidaan luokitella alempaan trooppiseen, 50,5 % ylempään trooppiseen, 49,1  % subtrooppiseen ja 0,2 % lauhkeaan kasvillisuusvyöhykkeeseen.
Gulmin piirikunta
Gulmin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.
Gulmin piirikunnan naapureina ovat Nepalin piirikunnista etelässä Palpa ja Arghakhanchi, lännessä Pyuthan, pohjoisessa Baglung ja Parbati sekä idässä Syangjan piirikunta.
Vuonna 2011 Gulmin piirikunnan väkiluku oli 280 160 (296 654 as. vuonna 2001). Piirikunta on Nepalin väkirikkaimpia. Piirikunnan pinta-ala on 1 149 neliökilometriä ja väestötiheys 244 as./km. Vuonna 2011 piirikunnassa ei ollut kaupunkeja. Hallinnollinen keskuksena toimi tuolloin Tamghasin kyläkehityskomitea (14 845 as. 2011). Toukokuussa 2014 piirikuntaan muodostettiin sen ensimmäinen kaupunki, nimeltään Resunga.
Luonnonmaantieteellisesti piirikunta ryhmitellään yleensä osaksi Nepalin Läntistä kumpuvyöhykettä. Tarkemmassa jaottelussa piirikunnasta 23,5 % voidaan luokitella ylempään trooppiseen, 71,9 % subtrooppiseen ja 4,6 % lauhkeaan kasvillisuusvyöhykkeeseen sekä 0,0 % (hieman, muttei yhtä kymmenesosaprosenttia) vesistöön kuuluvaksi.
Club Life Volume Four – New York City
Club Life Volume Four – New York City on Tiëston miksauskokoelma-albumi ja sen ilmestymispäivä oli 18. toukokuuta 2015.
Enfluraani
Enfluraani ("Efrane") on eräs kaasu, jota on käytetty anestesia-aineena lääketieteellisissä nukutuksissa. Enfluraani on halogenoitu eetteri. Enfluraani ei ole enää aktiivisessa lääkityskäytössä, sillä se omaa vakavia haittavaikutuksia, kuten aivosähkökäyrän muutoksia.
Nukutuskaasu kehiteltiin vuonna 1963, ja otettiin ensi kertaa käyttöön 1966. Se oli yleisesti anestesiakäytössä vielä 1980-luvulle saakka. Enfluraanin käyttöönottoon oli vaikuttanut sellainen seikka, ettei se ollut herkästi syttyvää ja räjähtävää - toisin kuten esimerkiksi eetteri.
Enfluraani on normaaliolosuhteissa olomuodoltaan väritöntä nestettä, jolla on tunnusomainen haju. Sen kemiallinen kaava on CHClFO. Enfluraanin moolimassa on 184,49 g/mol, kiehumispiste 56,5 °C, suhteellinen tiheys 1,52 g/cm (vesi = 1,0 g/cm) ja CAS-numero 13838-16-9. Yhdiste liukenee huonosti veteen.
Raissa Feudjio
Raissa Feudjio (s. 29. lokakuuta 1995) on kamerunilainen jalkapalloilija, joka kaudella 2017 edustaa Naisten Liigassa pelaavaa Åland Unitedia. Hän on pelannut Kamerunin naisten jalkapallomaajoukkueessa ja oli mukana myös vuoden 2012 Lontoon olympialaisissa.
Luettelo Pohjoismaiden suurimmista metropolialueista
Tämä on luettelo Pohjoismaiden suurimmista agglomeraatioista.
Keskilännen kehitysalue
Keskilännen kehitysalue () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Läntinen kehitysalue, etelässä Intian Uttar Pradeshin osavaltio ja lännessä Nepalin Kaukolännen kehitysalue.
Keskilännen kehitysalueen pinta-ala on 42 378 neliökilometriä ja väkiluku 3,55 miljoonaa (2011). Alueen hallinnollinen keskus on Birendranagar.
Kehitysalue jakautuu varten 15:een paikallishallinnolliseen piirikuntaan, jotka voidaan luonnonolojensa ja kasvillisuuden perusteella ryhmitellä kolmeen ekologiseen vyöhykkeeseen (etelästä pohjoiseen):
Aluehallintoa varten keskilännen kehitysalueen piirikunnat voidaan ryhmitellä kolmeen vyöhykkeeseen:
Kaukolännen kehitysalue
Kaukolännen kehitysalue () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Keskilännen kehitysalue, etelässä Intian Uttar Pradeshin ja lännessä Intian Uttarakhandin osavaltioon.
Kaukolännen kehitysalueen pinta-ala on 19 539 neliökilometriä ja väkiluku 2,55 miljoonaa ihmistä (2011). Alueen hallinnollinen keskus on Dipayal Silgadhi.
Kehitysalue jakautuu paikallishallintoa varten 9 piirikuntaan, jotka voidaan luonnonolojensa ja kasvillisuuden perusteella ryhmitellä kolmeen ekologiseen vyöhykkeeseen (etelästä pohjoiseen):
Aluehallintoa varten Kaukolännen kehitysalueen piirikunnat voidaan ryhmitellä kahteen vyöhykkeeseen:
Läntinen kehitysalue
Läntinen kehitysalue () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Keskinen kehitysalue, etelässä Intian Biharin ja Uttar Pradeshin osavaltiot ja lännessä Nepalin Keskilännen kehitysalue.
Läntisen kehitysalueen pinta-ala on 29 398 neliökilometriä ja väkiluku 4,93 miljoonaa ihmistä (2011). Alueen hallinnollinen keskus on Pokhara.
Kehitysalue jakautuu paikallishallintoa varten 16 piirikuntaan, jotka voidaan luonnonolojensa perusteella ryhmitellä kolmeen ekologiseen vyöhykkeeseen (etelästä pohjoiseen):
Aluehallintoa varten Läntisen kehitysalueen piirikunnat voidaan ryhmitellä kolmeen vyöhykkeeseen:
Keskinen kehitysalue
Keskinen kehitysalue () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Itäinen kehitysalue, etelässä Intian Biharin osavaltio ja lännessä Nepalin Läntinen kehitysalue.
Keskisen kehitysalueen pinta-ala on 27 410 neliökilometriä ja väkiluku 9,66 miljoonaa ihmistä (2011). Alueen hallinnollinen keskus on Kathmandu.
Kehitysalue jakautuu paikallishallintoa varten 19 piirikuntaan, jotka voidaan luonnonolojensa perusteella ryhmitellä kolmeen ekologiseen vyöhykkeeseen (etelästä pohjoiseen):
Aluehallintoa varten Keskisen kehitysalueen piirikunnat voidaan ryhmitellä kolmeen vyöhykkeeseen:
Itäinen kehitysalue
Itäinen kehitysalue () on yksi Nepalin viidestä kehitysalueesta. Se sijaitsee Nepalin itäosassa rajautuen pohjoisessa Kiinan Tiibetin autonomiseen alueeseen. Idässä ja etelässä naapureina ovat Intian Sikkimin, Länsi-Bengalin ja Biharin osavaltiot ja lännessä Nepalin Keskinen kehitysalue.
Kehitysalueen pinta-ala on 28 456 neliökilometriä ja väkiluku 5,81 miljoonaa ihmistä (2011). Alueen hallinnollinen keskus on Dhankuta.
Kehitysalue jakautuu paikallishallintoa varten 16 piirikuntaan, jotka voidaan luonnonolojensa perusteella ryhmitellä kolmeen ekologiseen vyöhykkeeseen:
Aluehallintoa varten Itäisen kehitysalueen piirikunnat voidaan ryhmitellä kolmeen vyöhykkeeseen (idästä länteen):
Tiketi Tok
Tiketi Tok (, ) on The Foundationin (osa Zodiak Media Groupia) ja FunnyFlux Entertainmentin tuottama eteläkorealais-isobritannialainen televisiosarja, jonka on luonut Jung Gil-hoon. "Tiketi Tok" alkoi EBS-kanavalla vuonna 2012. Suomessa Yle TV2 alkoi esittää sarjaa vuonna 2012.
HMS Nynäshamn (T132)
HMS Nynäshamn (runkonumerot T132 ja R132) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 24. huhtikuuta 1973. Alus liitettiin laivastoon viisi kuukautta myöhemmin 28. syyskuuta.
Alus poistettiin palveluksesta 2003.
HMS Norrtälje (T133)
HMS Norrtälje (runkonumerot T133 ja R133) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 18. syyskuuta 1973. Alus liitettiin laivastoon viisi kuukautta myöhemmin 1. helmikuuta 1974.
Alus poistettiin palveluksesta 11. marraskuuta 1998.
NHL 16
NHL 16 on EA Canadan kehittämä ja EA Sportsin julkaisema jääkiekkoaiheinen urheilupeli, joka julkaistiin syyskuussa 2015. Peli julkaistiin ainoastaan PlayStation 4- ja Xbox One -konsoleille, mutta pelistä julkaistiin Legacy-versio Xbox 360- ja Playstation 3 -konsoleille. Kansikuvassa esiintyy Chicago Blackhawksin pelaaja Jonathan Toews. Alun perin kansikuvassa piti esiintyä sekä Jonathan Toews että Patrick Kane, mutta Kaneen kohdistuneisiin rikosepäilyihin vedoten EA Sports poisti Kanen koko kansikuvasta. Pelin selostajina toimivat televisiokanava NBC:n oikeat selostajat Mike Emrick ja Eddie Olczyk. Kentän laidalla toimittajana on NBC:n Ray Ferraro.
Pelistä julkaistiin Suomessa "NHL 16 Nuoret Leijonat Limited Edition" niminen keräilyversio nuorten MM-kisojen 2016 kunniaksi, keräilyversio julkaistiin ainoastaan Xbox Onelle.
HMS Varberg (T134)
HMS Varberg (runkonumerot T134 ja R134) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 2. helmikuuta 1974. Alus liitettiin laivastoon neljä kuukautta myöhemmin 14. kesäkuuta.
Alus poistettiin palveluksesta 5. marraskuuta 1998.
HMS Västerås (T135)
HMS Västerås (runkonumerot T135 ja R135) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 15. toukokuuta 1974. Alus liitettiin laivastoon viisi kuukautta myöhemmin 25. lokakuuta.
Alus poistettiin palveluksesta 5. marraskuuta 1998.
HMS Västervik (T136)
HMS Västervik (runkonumerot T136 ja R136) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 2. syyskuuta 1974. Alus liitettiin laivastoon neljä kuukautta myöhemmin 15. tammikuuta 1975.
Alus poistettiin palveluksesta 5. marraskuuta 1998.
HMS Umeå (T137)
HMS Umeå (runkonumerot T137 ja R137) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 15. tammikuuta 1975. Alus liitettiin laivastoon neljä kuukautta myöhemmin 15. toukokuuta.
Alus poistettiin palveluksesta 5. marraskuuta 1998.
HMS Piteå (T138)
HMS Piteå (runkonumerot T138 ja R138) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 12. toukokuuta 1975. Alus liitettiin laivastoon neljä kuukautta myöhemmin 12. syyskuuta.
Alus poistettiin palveluksesta 2003.
Jälkikaiku
Jälkikaiku on akustinen ilmiö, joka syntyy sarjasta kaikuja. Ilmiö tunnetaan äänitekniikassa paremmin englanninkielisellä nimellään reverb tai reverberation.
Oikealla olevissa kuvissa on kuvattu äänilähde, eli tässä tapauksessa kaiutin, ylhäällä keltaisella ja kuulija alhaalla punaisella.
Ääni etenee ylemmässä, yksinkertaistetussa periaatekuvassa (kuva 1) suoraan kaiuttimesta kuulijan korviin äänen nopeudella. Millisekunteja myöhemmin saapuu kuulijan korviin ensimmäinen kaiku, joka on äänen heijastuma seinästä. Millisekunteja tämän jälkeen korviin saapuu kahden seinän kautta heijastunut ääni. Tämä millisekuntien viivästymä aiheutuu siitä, että seinistä heijastunut kaikuääni kulkee pidemmän matkan kuin suoraan tuleva ääni.
Alempi kuva (kuva 2) vastaa paremmin todellisuutta. Ääni etenee pallomaisina aaltoina kaikkiin suuntiin ja heijastuu seinistä uudelleen ja uudelleen, hiljalleen vaimentuen. Tätä hiljalleen vaientuvaa kaikujen sarjaa nimitetään jälkikaiuksi.
Jälkikaiun määrä riippuu tilasta ja sen pintamateriaaleista. Kovat kiviseinät kaikuvat voimakkaasti, ja ääni tilassa ei lopu siihen, kun äänilähde vaimenee, vaan seinistä kaikuvat jälkikaiut vaimenevat hiljalleen asteittain. Aikaa, joka kuluu äänilähteen vaimenemisesta jälkikaiun vaimenemiseen 60 desibelillä, kutsutaan jälkikaiunta-ajaksi (RT60 eli reverb time).
Tilojen suunnittelussa tulee ottaa huomioon jälkikaiun kaltaiset akustiset ilmiöt. Liiallinen jälkikaiku tekee äänestä puuromaista hälyä, äänenvoimakkuus kasvaa, mutta äänistä ei saa selvää. Sopiva kaiku sen sijaan vahvistaa usein ääntä miellyttävästi, ja esimerkiksi kivikirkkojen akustiikassa on tyypillisesti voimakas jälkikaiku, joka antaa äänelle mahtipontisuutta. Suurten konserttisalien akustiikassa liiallista kaikua pyritään välttämään, mutta tiloihin pyritään saamaan hallittua kaikua, jolloin ääni kantaa paremmin isossa tilassa, kuitenkaan sotkeutumatta häiritsevien jälkikaikujen sekamelskassa. Konserttisalien akustoinnissa käytetään usein kulmikkaita, puupintaisia seinä- ja kattoelementtejä sopivan kaiku- ja jälkikaikuyhdistelmän aikaansaamiseksi.
Musiikissa jälkikaikua luodaan ääneen keinotekoisesti elektronisella ääniprosessoinnilla. Säädettävää jälkikaikua käytetään niin soitinten kuin laulunkin äänentoistossa, ja säädettävä jälkikaikuefekti löytyy esimerkiksi suuresta osasta sähkökitaravahvistimia.
HMS Luleå (T139)
HMS Luleå (runkonumerot T139 ja R139) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 19. elokuuta 1975. Alus liitettiin laivastoon neljä kuukautta myöhemmin 28. marraskuuta.
Alus on poistettu palveluksesta.
HMS Halmstad (T140)
HMS Halmstad (runkonumerot T140 ja R140) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 17. lokakuuta 1975. Alus liitettiin laivastoon kuusi kuukautta myöhemmin 9. huhtikuuta 1976.
Alus on poistettu palveluksesta.
HMS Strömstad (T141)
HMS Strömstad (runkonumerot T141 ja R141) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 26. huhtikuuta 1976. Alus liitettiin laivastoon viisi kuukautta myöhemmin 24. syyskuuta.
Alus on poistettu palveluksesta 5. marraskuuta 1998.
HMS Ystad (T142)
HMS Ystad (runkonumerot T142 ja R142) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 3. syyskuuta 1976. Alus liitettiin laivastoon kolme kuukautta myöhemmin 10. joulukuuta.
Alus on poistettu palveluksesta 1. syyskuuta 2005.
Stuart Davis
Stuart Davis (1894–1964). oli yhdysvaltalainen modernismin kauden taidemaalari. Vuonna 1932 New Yorkiin valmistuneet Radio City -rakennuksen seinämaalaukset tekivät hänet laajalti tunnetuksi.
Davis perehtyi maalaustaiteeseen Robert Henrin ohjauksessa ja noudatti aluksi realistista tyyliä. 1920-luvulla hän siirtyi abstraktisuuteen, jossa hän rinnasti abstrakteja muotoja realistisiin esineisiin, kuten esimerkiksi savukerasioihin. Pariisin matka vuosina 1928–1929 vahvisti hänen linjaansa, jossa näkyi selvästi jazz-vaikutteinen työskentelytapa. Voimakkaat värit ja muodot korostuivat hänen 1940-luvun kuvissaan, ja 1950-luvulla työt kasvoivat kookkaiksi ja iskeviksi. Näissä töissä hän kuvasi kulutusyhteiskuntaa jo ennen Andy Warholin esilletuloa.
Kuusi Stuart Davisin maalausta vuosilta 1939-1951 oli esillä Helsingin Taidehallissa tammikuussa 1954 järjestetyssä yhdysvaltalaisen taiteen kiertonäyttelyssä.
Tannaiitit
Tannaiitit (< aramean "teni/tena", 'opettaa') olivat Mišnaa kommentoineita rabbeja, jotka vaikuttivat vuosina 10–220. Tannaiittien ansiosta juutalainen suullisen lain perinne kehittyi Palestiinassa tarkkaan muotoiltujen ja järjesteltyjen lakien verkostoksi juuri ennen sen kodifiointia. Tannaiittien kausi jaetaan viiteen tai kuuteen sukupolveen. Ensimmäiset tannaiitit olivat Shammain ja Hillelin oppilaita, ja viimeiset Judah ha-Nasin aikalaisia. Tannaiitteja seurasivat amoraiitit, Gemaran kommentoijat.
Harley Earl
Harley Earl (1893–1969) oli yhdysvaltalainen teollinen muotoilija, joka sai mainetta erityisesti autonkorien tuotantomenetelmien kehittäjänä. Hänen kuuluisimmat työnsä ovat General Motorsin automallit vuoden 1927 la Salle ja vuoden 1937 Buick Y-Job.
Earl oli syntyisin perheestä, joka valmisti käsityönä autonrunkoja. Yritys myytiin Cadillacille. Tämän jälkeen Earl kehitti menetelmän autonkorien muotoilemiseen. Hänet pyydettiin vuonna 1925 General Motorsin palvelukseen, jossa hänen tunnetuimmat työnsä syntyivät yhtiön muotoilujohtajan roolissa. Muotoilutyön ohessa Earl kehitti esimerkiksi kaksivärimaalin ja kromipinnoitteen tuotantomenetelmän.
Narratiivinen psykologia
Narratiivisessa psykologiassa ihminen on olemassa narratiiveina eli kertomuksina. Ihminen luo eläessään kertomuksia samalla selittäen ja tulkiten toimintaansa. 
Jerome Bruner (1990) jakoi narratiivisen psykologian paradigmaattiseen eli luokittelevaan, ja narratiiviseen tietämiseen. Narratiivinen tietäminen on eri aikoina tapahtuneiden tapahtumien yhdistämistä kertomuksien avulla.
On kuitenkin huomattava, että kertomuksien on oltava johdonmukaisia; niillä tulee olla juoni.
Kanchanpurin piirikunta
Kanchanpurin piirikunta () on yksi Nepalin 75 piirikunnasta. Se sijaitsee Nepalin Kaukolännen kehitysalueen Mahakalin vyöhykkeen eteläosassa. Piirikunta rajoittuu etelässä Intian Uttar Pradeshin ja lännessä Uttarakhandin osavaltioon. Pohjoisessa naapurina on Dadeldhudan ja idässä Kailalin piirikunta.
Kanchanpurin piirikunnassa asui vuonna 2011 yhteensä 451 248 henkeä (377 899 as. vuonna 2001). Piirikunnan pinta-ala on 1 610 neliökilometriä ja väestötiheys 280 as./km. Hallinnollinen keskus on Mahendranagar (104 599 as., 2011), joka sijaitsee linnuntietä 520 kilometriä Kathmandusta länsiluoteeseen. Toukokuussa 2014 piirikuntaan muodostettiin kaksi uutta kaupunkia - Belauri ja Punarwas - ja joulukuussa muodostettiin vielä toiset kaksi: Dodharaa-Chandai ja Jhalari-Pipaladi.
Luonnonmaantieteellisesti piirikunta ryhmitellään yleensä Nepalin Kaukolännen Teraille eli alankovyöhykkeeseen kuuluvaksi. Tarkemmassa jaottelussa piirikunnasta 85,2 % voidaan luokitella alempaan trooppiseen, 13,0 % ylempään trooppiseen ja 1,8 % subtrooppiseen kasvillisuusvyöhykkeeseen kuuluvaksi.
Eion Bailey
Eion Francis Hamilton Bailey (s. 8. kesäkuuta 1976 Santa Ynez, Kalifornia, Yhdysvallat), on yhdysvaltalainen näyttelijä, joka tunnetaan muun muassa rooleistaan televisiosarjoissa "Taistelutoverit", "Teho-osasto" ja "Olipa kerran".
Piper Curda
Piper Joy Curda (s. 16. elokuuta 1997 Tallahassee, Florida) on yhdysvaltalainen näyttelijä ja laulaja. Hän on tullut tunnetuksi pääroolista Disney Channelin tilannekomediasarjassa "Se en ollut minä" ("I Didn't Do It") sekä sivurooleista saman kanavan sarjoissa "A.N.T. Farm" ja "Liv ja Maddie".
Hän aloitti esiintymisen nuorena ja 12-vuotiaana näytteli Roly-Polya Broadwayn kiertuemusikaalissa "101 dalmatialaista". Curdan näyttelijänura alkoi rooleista tv-sarjoissa "" ja "Totuuden anatomia".
Curdalla on neljä sisarusta: Riley, Major, Glory ja Saylor. Hän syntyi Floridan Tallahasseessa ja kasvoi Chicagossa. Yhdessä isosiskonsa Rileyn kanssa hän esiintyi ensimmäisen kerran musikaalissa "Kuningas ja minä".
Riga Black Balsam
Riga Black Balsam () on perinteinen latvialainen alkoholijuoma. Sen alkoholiprosentti on 45. Juoma on peräisin 1700-luvulta.